צ'ארלס דאנס

צ'ארלס דאנס (באנגלית: Charles Dance; נולד ב-10 באוקטובר 1946) הוא שחקן קולנוע, טלוויזיה ותיאטרון אנגלי. בין תפקידיו הידועים גאי פרון ב"היהלום שבכתר", ד"ר קלמנס ב"הנוסע השמיני 3" ולורד טיווין לאניסטר בסדרת הפנטזיה "משחקי הכס".

ביוגרפיה
וולטר צ'ארלס דאנס נולד בעיר רדיץ' בווסטרשייר שבאנגליה. אמו אלינור פרקס הייתה טבחית ואביו וולטר דאנס היה מהנדס. לפני שפנה לקריירת משחק למד עיצוב גרפי בקולג' לאומנות של פלימות'. מ-1970 עד לשנת 2004 היה נשוי לג'ואנה, ולזוג שני ילדים אוליבר ורבקה. כיום דאנס מתגורר בלונדון.

בשנות ה-70 היה דאנס חבר ברויאל שייקספיר קומפני (RSC), והופיע ברבות מההפקות של הלהקה בלונדון ובסטרטפורד על נהר אייבון. ב-1989 חזר והופיע עם הלהקה בתפקיד הראשי במחזה קוריולנוס בסטרטפורד ובניוקאסל, וב-1990 בתיאטרון ברביקן שבלונדון. ב-2007 הופיע בתפקיד איש אוקספורד ק. ס. לואיס, בהפקה מחודשת של "ארץ הצללים" מאת ויליאם ניקולסון וזכה לביקורות נלהבות.

בטלוויזיה הופיע לראשונה ב-1974 אך פריצת הדרך הגדולה שלו הייתה ב-1984 עם השתתפותו בסדרת הטלוויזיה עטורת השבחים היהלום שבכתר, עיבוד לרומנים של פול סקוט. בעקבות הסדרה זכו להכרה גם השחקנים ג'רלדין ג'יימס וארט מאליק. עוד הופיע בדרמות טלוויזיוניות כגון " Murder Rooms", "רבקה" בתפקיד מקסים דה-וינטר, פנטום האופרה, "Fingersmith" ובסדרה "בית קדרות" על פי ספרו של צ'ארלס דיקנס בתפקיד טלקינגהורן עליו היה מועמד לפרס אמי.

דאנס הופיע גם בסרטי קולנוע רבים ביניהם "הרבה ולא כלום" עם מריל סטריפ, "נער הזהב" עם אדי מרפי, "תשוקות באפריקה" לצד גרטה סקאקי, "בוקר טוב בבילוניה", "האי של פסקלי", "הנוסע השמיני 3", "אחרון גיבורי הפעולה", "הילרי וג'קי", "פארק גוספורד", "בריכת שחייה" עם שרלוט רמפלינג, ובסרטו של וודי אלן "סקופ".

ב-1981 הופיע דאנס בתפקיד קטן בסרט "לעינייך בלבד" מסדרת סרטי ג'יימס בונד, וב-1989 גילם את דמותו של איאן פלמינג, יוצרו של ג'יימס בונד, ב"גולדן איי" סרט טלוויזיה על חייו של פלמינג.

בשנת 2004 יצא סרט הבכורה שלו כבמאי וכתסריטאי, "גברות בלוונדר" בכיכובן של ג'ודי דנץ' ומגי סמית'. דאנס קיבל את אות האימפריה הבריטית (OBE) ב-17 ביוני 2006.

במאי 2005 היה אורח הכבוד בפסטיבל הקולנוע באילת.

בשנים 2011–2015 גילם דאנס את דמותו של טיווין לאניסטר בסדרת הטלוויזיה משחקי הכס המבוססת על סדרת ספרי הפנטזיה "שיר של אש ושל קרח" מאת ג'ורג' ר. ר. מרטין. דאנס היה מועמד מועדף על המפיקים, והתפקיד הוצע לו בעת צילומי "Your Highness" בבלפסט.

ב-2012 השתתף דאנס במיני סדרה הטלוויזיונית "מדינה סודית" בתפקיד ג'ון הודר.

ב-2014 כיכב בסרט משחק החיקוי, העוסק בפיצוח קוד האניגמה במלחמת העולם השנייה.

בינואר 2017 שיחק בסרט הפנטזיה "מלחמת האופל: מלחמת דמים", הסרט הוא החמישי בסדרה. שם שיחק לצד קייט בקינסייל, תיאו ג'יימס ובראדלי ג'יימס.

בשנים 2019–2020 שיחק בסדרה "הכתר", בתפקיד הרוזן לואי מאונטבאטן.

ב-2019 שיחק את אלן ג'ונה בסרט "גודזילה: מלך המפלצות". בשנת 2022 שיחק בסדרת הטלוויזיה "סאנדמן" שיצר אלן היינברג עבור נטפליקס ומבוססת על הקומיקס באותו השם מאת הסופר ניל גיימן.

בשנת 2023 גילם את ד"ר בן וילסון במותחן הריגול "Rabbit/Hole" של שירות הזרמת המדיה "פרמאונט+"; שם שיחק לצדו של קיפר סאת'רלנד.

בשנת 2024 הוא שיחק בתור הכומר האריס בסרט האימה האמריקאי "אות משמיים: הסימן הראשון", השישי במספר בסדרת סרטי "זיכיון אות משמיים". בספטמבר 2024, פורסם כי דאנס יגלם את האמן האיטלקי מיכלאנג'לו בסדרה הדוקו-דרמטית של ה-BBC, "Renaissance: The Blood and The Beauty”. הסדרה, המורכבת משלושה חלקים, היא שיתוף פעולה בין ה-BBC ל-PBS ותעסוק בתקופת הרנסאנס.

פילמוגרפיה
קולנוע
 שנה שם שם באנגלית תפקיד הערות 1981 לעינייך בלבד For Your Eyes Only קלאוס 1985 הרבה ולא כלום Plenty ריימונד ברוק 1986 נער הזהב The Golden Child סרדו נומספה 1987 תשוקות באפריקה White Mischief ג'וסלין היי בוקר טוב בבילוניה Good Morning, Babylon ד. ו. גריפית' Hidden City ג'יימס ריצ'רדס 1988 האי של פסקלי Pascali's Island אנתוני בולס 1992 הנוסע השמיני 3 Alien 3 קלמנס Kalkstein מודד סרט איטלקי 1993 אחרון גיבורי הפעולה Last Action Hero בנדיקט Century פרופסור מנדרי 1994 בגידה לאור ירח China Moon רופרט מונרו Kabloonak רוברט פלהרטי פרס השחקן הטוב ביותר בפסטיבל הסרטים של פריז קיצור דרך לפרדייז Shortcut to Paradise קווין סרט ספרדי 1996 משאיות בחלל Space Truckers נאבל / מקנודו מייקל קולינס Michael Collins סומס 1997 The Blood Oranges סיריל 1998 What Rats Won't Do ג'רלד אל תשבור את ליבי Don't Go Breaking My Heart פרנק הילרי וג'קי Hilary and Jackie דרק די פרה 2001 פארק גוספורד Gosford Park ריימונד סטוקברידג' ניקולס ניקלבי The Life and Adventures of Nicholas Nickleby ראלף ניקלבי עולם כחול כהה Dark Blue World מפקד כנף בנטלי 2002 Black and White רודריק צ'מברלין עלי ג'י - הסרט Ali G Indahouse דייוויד קרלטון 2003 בריכת שחייה Swimming Pool ג'ון בוסלנד 2006 בובות Dolls המספר סקופ Scoop מר מלקולם שאלת הפתיחה Starter for 10 מייקל הרבינסון 2007 The Contractor פקד בילוש אנדרו וינדזור 2010 The Commuter טרפיק וורדן סרט קצר 2011 המבצר האחרון Ironclad הארכיבישוף לנגטון Your Highness המלך טליוס 2012 Midnight's Children ויליאם מת'וולד Underworld: Awakening תומאס 2013 Patrick Patrick דוקטור רוג'ט Justin and the Knights of Valour לגנטיר דיבוב Bones of the Buddha המספר 2014 Viy לורד דאדלי קרדיט בשם Charlz Dens דרקולה: ההתחלה Dracula Untold אדון הערפדים משחק החיקוי The Imitation Game קומנדר אלסטייר דניסטון 2015 ויקטור פרנקנשטיין Victor Frankenstein הברון פרנקשטיין Michiel de Ruyter צ'ארלס השני האישה בזהב Woman in Gold שרמן Child 44 מייג'ור גרצ'ב 2016 גאווה ודעה קדומה וזומבים Pride and Prejudice and Zombies מר בנט ללכת בדרכך Me Before You סטיבן טריינור מכסחות השדים Ghostbusters הרולד פילמור Despite the Falling Snow אלכסנדר הזקן מלחמת האופל: מלחמת דמים Underworld: Blood Wars תומאס 2017 That Good Nigth המבקר 2018 Happy New Year, Colin Burstead ברטי 2019סוד חותם הדרקון Viy 2: Journey to China לורד דאדלי סרט קולנוע רוסי, המשך לסרט וויי גודזילה: מלך המפלצות Godzilla: King of the Monsters ג'ונה אלן 2020 מאנק Mank ויליאם רנדולף הרסט 2021 קינגס מן: ההתחלה The King's Man הוריישו קיצ'נר 2022 נגד הקרח Against the Ice נירגארד 2024 אות משמיים: הסימן הראשון The First Omen האב האריס 2025 פרנקנשטיין Dr. Frankenstein TBA The Hanging Sun ג'ייקוב Rumours

טלוויזיה
 שנה שם שם באנגלית תפקיד הערות 1974 האב בראון Father Brown ניל או'בריאן בפרק "The Secret Garden" 1975 אדוארד השביעי Edward the Seventh הנסיך אדי 1984 היהלום שבכתר The Jewel in the Crown גאי פרון 1987 תלויה על חוט השערה Out on a Limb ג'רי סטמפורד מיני-סדרה 1988 זעקה לחיים First Born אדוארד פורסטר מיני-סדרה 1990 פנטום האופרה The Phantom of the Opera אריק / פנטום האופרה מיני-סדרה 1997 רֶבֶּקָה Rebecca מקסים דה וינטר מיני-סדרה 2000 The Real Spartacus קריינות סרט דוקומנטרי 2000 A History of Britain וינסטון צ'רצ'יל בפרק "The Two Winstons" 2000 המלחמה של פויל Foyle's War גאי ספנסר בפרק "The White Feather" 2003 הנרי השמיני Henry VIII דוכס בקינגהאם סרט טלוויזיה 2004 Saint John Bosco: Mission to Love מרקיז קלמנטי סרט איטלקי 2005 Fingersmith מר לילי סרט טלוויזיה 2005 בית קדרות Bleak House מר טאלקינגהורן 2005 To the Ends of the Earth סר הנרי סומרסט בפרק "Close Quarters" 2005 זכויות אחרונות Last Rights ריצ'רד וילר מיני-סדרה 2006 מיס מארפל Agatha Christie's Marple ספטימוס בליי בפרק "By the Pricking of My Thumbs" 2009 ג'ם וג'רוזלם Jam & Jerusalem בתפקיד עצמו 2009 מרלין Merlin ארדיאן 2009 טריניטי Trinity ד"ר אדמונד מלטרייבר 2010 Going Postal הבלוק וטינרי This September אדמונד איירד 2011–2015 משחקי הכס Game of Thrones טייווין לניסטר 2011 ארץ לעולם לא Neverland ד"ר ריצ'רד פלאד פרק אחד 2012 מדינה סודית Secret State ג'ון הודר מיני-סדרהמכת מחץ Strike Back: Vengeance קונרד נוקס10 פרקים 2013 טופ גיר Top Gear בתפקיד עצמו עונה 20 פרק ראשון Was It Something I Said? קריינות Rosamunde Pilchers's Shades of Love אדמונד איירד 2014 The Great Fire לורד דנטון מיני-סדרה 2015קץ הילדות Childhood's End קראלן מיני-סדרה, מבוסס על הספר של ארתור סי. קלארק Deadline Gallipoli גנרל איאן המילטון מיני-סדרה ולא נותר אף אחד And Then There Were None השופט לורנס וורגרייב 2018 האישה בלבן The Woman in White מר פרדריק פיירלי מיני-סדרה פסיכולוג לרגע Hang Ups ג'רמי פיט 4 פרקים 2019 האלמנה The Widow מרטין בנסון 7 פרקים 2019–2020 הכתר The Crown לואי מאונטבאטן 4 פרקים 2020 האחיזה הסינגפורית The Singapore Grip מר וב מיני-סדרה 2022 סנדמן The Sandman רודריק ברג'ס תפקיד ראשימלכת הנחשים (אנ') The Serpent Queen קלמנס השביעי 2 פרקים 2023מחילת הארנב Rabbit/Hole ד"ר בן וילסון תפקיד ראשי; 8 פרקים2024 התן The Day of the Jackal טימותי ווינת'רופ 6 פרקים התורה כולה: סיפורו של משה Testament: The Story of Moses הקריין 3 פרקים2025וושינגטון בלאק (אנ') Washington Black ג'יימס ויילד 2 פרקים

 משחקי וידאו 
 שנה שם תפקיד הערות 2015 The Witcher 3: Wild Hunt אמהר ואר אמרייסבדיבוב האנגלי בלבד2018Call of Duty: Black Ops 4גודפרימופיע באחת ממפות הזומבים

קישורים חיצוניים

 אתר מעריצים של צ'ארלס דאנס


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קצינים במסדר האימפריה הבריטית
קטגוריה:חברי הלהקה השייקספירית המלכותית
קטגוריה:אנגלים ממוצא בלגי
קטגוריה:אנגלים שנולדו ב-1946